ระเบียบกรมโยธาธิการและผังเมืองระเบียบกรมโยธาธิการและผังเมืองว่าด้วยการปฏิบัติงานตามพระราชบัญญัติข้อมูลข่าวสารของราชการพ.ศ. ๒๕๔๐พ.ศ.๒๕๕๑ โดยที่เป็นการสมควรปรับปรุงระเบียบกรมโยธาธิการและผังเมืองว่าด้วยการปฏิบัติงานในกรมโยธาธิการและผังเมืองตามพระราชบัญญัติข้อมูลข่าวสารของราชการ พ.ศ. ๒๕๔๐ พ.ศ. ๒๕๔๗ เพื่อให้การปฏิบัติงานตามพระราชบัญญัติข้อมูลข่าวสารของราชการพ.ศ. ๒๕๔๐ เป็นไปอย่างมีประสิทธิภาพ และอำนวยความสะดวกกับหน่วยงานของรัฐ เอกชนและประชาชนมากยิ่งขึ้น อธิบดีกรมโยธาธิการและผังเมือง จึงวางระเบียบไว้ ดังนี้ข้อ ๑ระเบียบนี้เรียกว่า ระเบียบกรมโยธาธิการและผังเมืองว่าด้วยการปฏิบัติงานตามพระราชบัญญัติข้อมูลข่าวสารของราชการพ.ศ. ๒๕๔๐ พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกรมโยธาธิการและผังเมืองว่าด้วยการปฏิบัติงานในกรมโยธาธิการและผังเมืองตามพระราชบัญญัติข้อมูลข่าวสารของราชการ พ.ศ. ๒๕๔๐ พ.ศ. ๒๕๔๗ข้อ ๔บรรดาระเบียบ ข้อบังคับและคำสั่งอื่นใดของกรมโยธาธิการและผังเมืองในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ระเบียบนี้ให้ใช้บังคับแก่ข้าราชการพนักงานราชการ ลูกจ้าง และผู้ซึ่งมาช่วยปฏิบัติงานของกรมโยธาธิการและผังเมืองข้อ ๖ในระเบียบนี้ข้อมูลข่าวสาร หมายความว่าข้อมูลข่าวสารตามกฎหมายว่าด้วยข้อมูลของราชการข้อมูลข่าวสารของราชการ หมายความว่าข้อมูลข่าวสารที่อยู่ในความครอบครอง หรือควบคุมดูแลของกรมโยธาธิการและผังเมืองไม่ว่าจะเป็นข้อมูลข่าวสารเกี่ยวกับการดำเนินงานของรัฐหรือข้อมูลข่าวสารเกี่ยวกับเอกชนหน่วยงานในกรมโยธาธิการและผังเมืองหมายความว่า สำนัก กอง ส่วนราชการที่เรียกชื่ออย่างอื่นที่มีฐานะเทียบเท่ากองในกรมโยธาธิการและผังเมือง และสำนักงานโยธาธิการและผังเมืองจังหวัดศูนย์ข้อมูลข่าวสาร หมายความว่าหน่วยให้บริการข้อมูลข่าวสารของราชการของกรมโยธาธิการและผังเมืองข้อ ๗ให้อธิบดีกรมโยธาธิการและผังเมืองรักษาการตามระเบียบนี้ และให้มีอำนาจออกหลักเกณฑ์เพื่อปฏิบัติการตามระเบียบนี้ในกรณีที่มีปัญหาหรือไม่สามารถปฏิบัติตามระเบียบนี้ได้ให้อธิบดีกรมโยธาธิการและผังเมืองมีอำนาจวินิจฉัยสั่งการตามที่เห็นสมควรหมวด๑การรวบรวมและการจัดระบบข้อมูลข่าวสาร ข้อ ๘ให้หน่วยงานในกรมโยธาธิการและผังเมืองจัดประเภทข้อมูลข่าวสารของราชการที่อยู่ในความรับผิดชอบให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐ และมีหน้าที่ต้องนำข้อมูลข่าวสารของราชการตามที่กำหนดไว้ในมาตรา๗ และมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ส่งให้ศูนย์ข้อมูลข่าวสาร สำหรับข้อมูลข่าวสารของราชการที่จัดให้ตรวจดูได้ถ้ามีส่วนที่ต้องห้ามมิให้เปิดเผยตามมาตรา ๑๔ หรือมาตรา ๑๕ แห่งพระราชบัญญัติข้อมูลข่าวสารของราชการพ.ศ. ๒๕๔๐ อยู่ด้วย ให้ลบหรือตัดทอนหรือทำโดยประการอื่นใดที่ไม่เป็นการเปิดเผยข้อมูลข่าวสารของราชการส่วนนั้นก่อนนำส่งให้ศูนย์ข้อมูลข่าวสารให้กองเผยแพร่และประชาสัมพันธ์มีหน้าที่รับผิดชอบดูแลศูนย์ข้อมูลข่าวสารและดำเนินการดังต่อไปนี้(๑) จัดทำดัชนีข้อมูลข่าวสารของราชการ(๒)จัดเก็บข้อมูลข่าวสารของราชการไว้ในห้องสมุดกรมโยธาธิการและผังเมืองศูนย์ข้อมูลข่าวสาร หรือสถานที่อื่นที่หน่วยงานของรัฐ เอกชนและประชาชนเข้าตรวจดูได้(๓)จัดทำบันทึกดัชนีข้อมูลข่าวสารของราชการในระบบสารสนเทศของกรมโยธาธิการและผังเมืองการบันทึกลงในระบบสารสนเทศตามความในวรรคหนึ่งนอกจากการบันทึกดัชนีข้อมูลแล้วอธิบดีกรมโยธาธิการและผังเมืองอาจสั่งการให้บันทึกข้อมูลอื่นลงในระบบสารสนเทศตามที่เห็นสมควรข้อ ๙ในการดำเนินงานตามข้อ ๘ให้กองเผยแพร่และประชาสัมพันธ์จัดให้มีเจ้าหน้าที่เพื่อควบคุม ดูแล ตรวจสอบ ติดตามและประสานงาน ในการดำเนินงานดังกล่าวให้เป็นไปด้วยความเรียบร้อยเพื่อให้หน่วยงานของรัฐ เอกชน หรือประชาชนขอเข้าตรวจดูค้นคว้าข้อมูลข่าวสารของราชการได้ ข้อ ๑๐ข้อมูลข่าวสารของราชการอื่นนอกจากที่ต้องส่งให้ศูนย์ข้อมูลข่าวสารตามข้อ ๘ ให้หน่วยงานในกรมโยธาธิการและผังเมืองดำเนินการรวบรวมและจัดให้มีไว้เผยแพร่เพื่อจำหน่ายหรือจ่ายแจกตามที่เห็นสมควรและมีหน้าที่นำส่งชื่อเรื่องของข้อมูลดังกล่าวให้ศูนย์ข้อมูลข่าวสารด้วยการรวบรวม จัดเก็บและการปฏิบัติงานเกี่ยวกับข้อมูลข่าวสารอื่น นอกจากที่กำหนดไว้ในมาตรา ๗ มาตรา ๙มาตรา ๑๔ และมาตรา ๑๕ ให้ปฏิบัติให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐หมวด๒การขอข้อมูลข่าวสารการอนุญาต และการรับรองสำเนา ข้อ ๑๑หน่วยงานของรัฐ เอกชนหรือประชาชนที่มีความประสงค์จะเข้าตรวจดู ค้นคว้าข้อมูลข่าวสารของราชการให้สามารถเข้าตรวจดู หรือค้นคว้าได้ที่ห้องสมุดของกรมโยธาธิการและผังเมืองหรือศูนย์ข้อมูลข่าวสาร หรือหน่วยงานในกรมโยธาธิการและผังเมืองหรือในระบบสารสนเทศของกรมโยธาธิการและผังเมืองการขอสำเนาที่มีคำรับรองถูกต้องของข้อมูลข่าวสารของราชการให้ยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อศูนย์ข้อมูลข่าวสารหรือหน่วยงานในกรมโยธาธิการและผังเมืองตามข้อ๑๕ และข้อ ๑๖ข้อมูลข่าวสารของราชการที่ไม่ต้องเปิดเผยตามมาตรา๑๔ และมาตรา ๑๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้รองอธิบดีกรมโยธาธิการและผังเมือง วิศวกรใหญ่ที่ปรึกษาด้านการผังเมืองหรือสถาปนิกใหญ่ ซึ่งเป็นผู้บังคับบัญชาหน่วยงานในกรมโยธาธิการและผังเมือง ตามสายการบังคับบัญชาแล้วแต่กรณีเป็นผู้มีอำนาจใช้ดุลยพินิจพิจารณาอนุญาตหากมีคำสั่งไม่อนุญาตให้แจ้งคำสั่งพร้อมเหตุผลแก่ผู้ขอด้วยกรณีผู้มีอำนาจอนุญาตตามวรรคสองไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่ไม่ต้องเปิดเผยให้เสนอเรื่องต่ออธิบดีกรมโยธาธิการและผังเมือง เพื่อพิจารณาวินิจฉัยต่อไปข้อ ๑๒การรับรองสำเนาข้อมูลข่าวสารให้ข้าราชการตั้งแต่ระดับ๓ หรือเทียบเท่าขึ้นไปเป็นผู้รับรอง โดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจน วัน เดือน ปี ให้ชัดเจนข้อ ๑๓ข้อมูลข่าวสารของราชการใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาต จะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๑๔วิธีการปฏิบัติในการขอเข้าตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการ พ.ศ. ๒๕๔๐ กำหนดหมวด๓การบริการข้อมูลข่าวสาร ข้อ ๑๕กรณีที่หน่วยงานของรัฐ เอกชนหรือประชาชนขอเข้าตรวจดู ค้นคว้า หรือขอสำเนาข้อมูลข่าวสารของราชการ ตามมาตรา ๗และมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้ศูนย์ข้อมูลข่าวสารเป็นผู้ให้ข้อมูลหรือประสานกับหน่วยงานในกรมโยธาธิการและผังเมืองข้อ ๑๖ข้อมูลข่าวสารของราชการตามข้อ ๑๕ซึ่งบุบสลายง่าย หรือเป็นเอกสารข้อมูลที่บันทึกไว้ในระบบการบันทึกภาพ เสียงระบบคอมพิวเตอร์ หรือระบบอื่นใดหรือเป็นข้อมูลข่าวสารที่ไม่สามารถจัดส่งให้กับศูนย์ข้อมูลข่าวสารได้ไม่ว่าจะโดยการใดให้หน่วยงานของรัฐ เอกชน หรือประชาชนสามารถขอเข้าตรวจดูหรือขอคำแนะนำได้จากหน่วยงานที่รับผิดชอบโดยตรงหรืออาจขอให้ศูนย์ข้อมูลข่าวสารดำเนินการให้ก็ได้ในกรณีที่ผู้ขอตรวจดูข้อมูลข่าวสารตามวรรคหนึ่งร้องขอต่อศูนย์ข้อมูลข่าวสารให้ศูนย์ข้อมูลข่าวสารเป็นผู้ประสานงานระหว่างผู้ขอตรวจดูข้อมูลข่าวสารกับหน่วยงานที่รับผิดชอบเพื่อเป็นการอำนวยความสะดวกให้แก่ผู้ขอตรวจดูข้อมูลข่าวสารการรับรองสำเนาข้อมูลข่าวสารตามข้อ ๑๕ และข้อ ๑๖วรรคหนึ่ง ให้ดำเนินการตามข้อ ๑๒ โดยอนุโลมข้อ ๑๗ข้อมูลข่าวสารของราชการที่มีไว้เพื่อขายหรือจำหน่ายให้คิดค่าใช้จ่ายต่าง ๆ ตามประกาศคณะกรรมการข้อมูลข่าวสารของราชการ เรื่องการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการและหลักเกณฑ์ที่กรมโยธาธิการและผังเมืองกำหนดแต่หากหน่วยงานของรัฐมีความประสงค์จะขอความอนุเคราะห์โดยไม่คิดมูลค่าเพื่อนำไปใช้ประโยชน์ในการศึกษาหรือพัฒนาประเทศให้พิจารณาให้ความอนุเคราะห์ตามหลักเกณฑ์ที่กรมโยธาธิการและผังเมืองกำหนดข้อ ๑๘การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามประกาศคณะกรรมการข้อมูลข่าวสารของราชการ เรื่องการเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการและหลักเกณฑ์ที่กรมโยธาธิการและผังเมืองกำหนดข้อ ๑๙รายได้จากการขายหรือจำหน่ายข้อมูลข่าวสารของราชการตามข้อ๑๗ และค่าธรรมเนียม ตามข้อ ๑๘ ให้ปฏิบัติตามระเบียบของราชการประกาศณ วันที่ ๒๙ ตุลาคม พ.ศ. ๒๕๕๑อุดมพัวสกุลผู้ว่าราชการจังหวัดอุทัยธานีรักษาราชการแทนอธิบดีกรมโยธาธิการและผังเมืองปริยานุช/ผู้จัดทำ๑๘มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๓๖ ง/หน้า ๗/๑๐ มีนาคม ๒๕๕๒